Kurzus kódjai: BBN-FIL-203.02 BMA-FILD-203.02	
Kurzus megnevezése: Filozófiai esszé- és dolgozatíró szeminárium	
Kurzus megnevezése angolul: Academic writing -- philosophical esssays and papers	
Kurzus előadója: Kurzus előadója: Faragó-Szabó István, farago-szabo@freemail.hu	

Neptunbeli cimke: Oktatás célja
Tudományos cikkek írásához szükséges készségek fejlesztése 	

Neptunbeli cimke: Tantárgy tartalma
Tematikus kikötés nincs; diszciplinárisan is szabad a választás, viszont a megfelelő megírtság, a szerzőnek a dolgozatból kiolvasható intenciója, egységes látásmód, kritikai attitűd elvárható.
Néhány fontos megjegyzés: 
1.	nem javasolt nagy, átfogó témák megírásával kísérletezni (pl. „Az idealizmus” „Kant kritikai korszaka”, „A buddhizmus” és hasonlók. Ehelyett inkább egy szűk, egy meghatározott problémára koncentráló témát javaslok, ami megírható 3 oldalban.       
2.	Elsődleges feladat az „academic writing” műfajában való elemi jártasság kialakítása. 
A dolgozat elfogadhatóságáról a csoport egésze dönt. Amennyiben a dolgozat nem elfogadható, új dolgozat, vagy a meglevő dolgozat újraírásáról együtt döntünk.
Munkamódszer:
A megbeszélésre előkészített dolgozatot 8- 10 nappal a megbeszélés időpontja előtt kell megkapnom, hogy a tényleges megbeszélés időpontjáig a szükséges változtatásokat el lehessen végezni. Az átdolgozott variánst tanulmányozza a csoport többi tagja. A munka folyamatossága érdekében minden megbeszélés időpontjában már a következő heti dolgozatnak is készen kell állnia. 
A saját dolgozat elkészítésén kívül:
Az óra minden résztvevőjének a többi résztvevő a dolgozatát korrektúrázva be kell nyújtania, aminek alapján a kijavított, végső változatot értékelem.
A résztvevők vagy laptoppal vagy egy nyomtatott példánnyal kell hogy megjelenjenek az órán, ami tartalmazza az általa javasolt változtatási javaslatokat. Ezt beszéljük meg az órán. 
Alapozó / haladó szeminárium

Neptunbeli cimke: Számonkérési és értékelési rendszere
A jegyszerzés módja:
1. 3 oldal terjedelmet meg NEM haladó, tudományosan értékelhető színvonalú dolgozat megírása és közös megbeszélése. 
2. Aktív részvétel: a többiek dolgozatának folyamatos korrektúrája
A jegy megszerzéséhez mindkét követelmény teljesítése szükséges 
Követelmények:
A közös megbeszélésre kerülő munkákat mindenkinek korrektúráznia kell. Rendszeres részvétel, a megírt dolgozatok közös megbeszélése és kijavítása. A szemináriumra tanácsos a vállalt témára vonatkozó elképzeléssel jelentkezni (I. évf. BA-sok kivételt képeznek). 
Neptunbeli cimke: Irodalom 
kötelező irodalom a téma jellegénél fogva nincs, korábbi dolgozatokat e-mailben szívesen rendelkezésre bocsátok